“Metsikud bitid” on tehnoloogilise kunsti residentuuri- ja näituseprogramm, mis kulmineerub vabaõhu näitusega 2024. aasta suvel Lõuna-Eesti kuppelmaastike vahel. Rahvusvahelisel näitusel uuritakse inimese, tehnoloogia ja looduse kokkupuutepunkte. “Metsikud bitid” kutsub publiku tehnoloogia- ja kunstitalu Maajaam talumaadele, erinevate aegruumide piirialale, kus kunstiteosed on leidnud endale asupaiga ümbritsevas looduses - metsarajal, heinamaal, järve põhjas või kuuse otsas. Näitust korraldavad kunstnikud ja kuraatorid, kes on on seotud tehnoloogia- ja kunstitaluga Maajaam. “Metsikud bitid” on osa Euroopa kultuuripealinn Tartu 2024 põhiprogrammist.
#000000
Hetkel ei ole ühtegi aktiivset näitust. Järgmine näitus toimub 2023. aasta suvel Maajaamas.
#000001
Tehnoloogilise kunsti installatsioonid, mis võivad mängida heli, valguse, teksti, skulptuuri vormidega ja kasutada ka veebipõhiseid vahendeid, on näitusel paigutatud Maajaama ümbritsevasse loodusesse – metsa, heinamaale, soisele alale või järve ümbrusesse.
#000005
Kunstiteoseid esitletakse kureeritud grupinäituste formaadis. Teosed asuvad Maajaama talumaal ja seda ümbritsevas looduses.
#000006
Kunstiteosed valmivad Maajaamas toimuvate residentuurilaagrite käigus. Loomeresidentuuri formaat on hea võimalus projekti arendamiseks ning ideede vahetamiseks.
#000007